CELEX: E2013P0014
Language: et
Date: 2013-07-03 00:00:00
Title: EFTA järelevalveameti 3. juulil 2013 Islandi vastu algatatud hagi (Kohtuasi E-14/13)

10.10.2013   
            
            
               ET
            
            
               Euroopa Liidu Teataja
            
            
               C 294/9
            
         EFTA järelevalveameti 3. juulil 2013 Islandi vastu algatatud hagi
   (Kohtuasi E-14/13)
   2013/C 294/09
   EFTA järelevalveamet, rue Belliard 35, 1040 Brüssel, Belgia, keda esindavad Xavier Lewis, Gjermund Mathisen ja Auður Ýr Steinarsdóttir, on algatanud 3. juulil 2013 EFTA kohtus hagi Islandi Vabariigi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et jättes kehtima tulumaksuseaduse nr 90/2003 (lög nr. 90/2003 um tekjuskatt) artikli 51 lõikest 1 tuleneva riigisiseste ja piiriüleste ühinemiste erineva kohtlemiskorra, on Islandi Vabariik jätnud täitmata oma Euroopa Majanduspiirkonna lepingu artiklitest 31 ja 40 tulenevad kohustused;
            
         
               2)
            
            
               kohustaks Islandi Vabariiki kandma menetluskulud.
            
         Õiguslik ja faktiline taust ning hagi toetuseks esitatud asjaolud
   
               —
            
            
               Käesolev EFTA järelevalveameti taotlus käsitleb Islandi Vabariigi poolt oma EMP lepingu artiklitest 31 ja 40 tulenevate asutamisvabadust ning kapitali vaba liikumist puudutavate kohustuste mittetäitmist, kuivõrd Islandi Vabariigis kehtib kohene maksustamine nende äriühingute varade ja aktsiate suhtes, kes ühinevad teistes EMP riikides asuvate äriühingutega, ning samuti selliste äriühingute osanike suhtes, samas kui Islandi Vabariigi piires toimuvate sarnaste tehingutega kohest maksustamist ei kaasne.
            
         
               —
            
            
               EFTA järelevalveamet on seisukohal, et selline erinev kohtlemine riigisiseste ühinemiste ja piiriüleste ühinemiste vahel ei ole põhjendatud ning on seetõttu vastuolus EMP lepingu artiklitega 31 ja 40.